Ճորտան Կավարիս

Ճորտան Ճէյմզ Կավարիս (, ծն․՝ 25 Սեպտեմբեր 1989, Օնթարիօ (Քանատա)), Քանատացի դերասան է, առաւել ծանօթ է Ֆիլիքս Տօքինզի (Felix Dawkins) մրցանակ շահած իր դերով, քննադատներու կողմէ բարձր դրուատանքի արժանացած «Սեւ Որբը» (Orphan Black) BBC America-ի եւ Space-ի հեռատեսիլային դրուագաշարին մէջ։

 Մանկութիւն եւ պատանեկութիւն 
Կավարիս ծնած է Քալէտոն՝ Օնթարիօ, Քանատա։ Հայրը յոյն գաղթական էր, իսկ մայրը՝ հիւսիս-եւրոպական արմատներով գանատացի։ Կավարիս երեք զաւակներէն կրտսերն է։

 Գործունէութիւն 
150px|մինի|Ճորտան Կավարիս, Մարտ 2015
Կավարիս գեղարուեստական իր առաջին դերը խաղաց գանատական անկախ ֆիլմի մը մէջ՝ «45 Պտոյտ Վայրկեանի Ընթացքին» (45 R.P.M), ուր իր խաղընկերներն էին Մայքլ Մէտսէն (Michael Madsen), Քիմ Քօաթս (Kim Coates) եւ Ամանտա Փլամմէր (Amanda Plummer) ։ 2010-ին ան խաղաց Cartoon Network-ի «Անբնական Պատմութիւն» (Unnatural History) խաղարկային դրուագաշարին մէջ։ Ատկէ զատ Կավարիս սկսաւ խաղալ գլխաւոր դերերէն մէկը BBC America-ի 
եւ գանատական Space-ի նոր «Սեւ Որբը» (Orphan Black) դրուագաշարին մէջ։

200px|ձախից|մինի
2010-ին Playback հանդէսին, Panavision Canada ընկերութեան եւ Շարժանկարի ու Հեռատեսիլի Գանատական Փառքի Սրահ-ին կողմէ Կավարիս ներառուեցաւ «Դիտելու Լաւագոյն Տասնեակ 2010» ցանկին մէջ։ Անցեալին այս ցանկին մէջ ներառուած էին նաեւ Նինա Տոպրեւ (Nina Dobrev) եւ Քսավիէ Տօլան (Xavier Dolan)<։

«Սեւ Որբը» դրուագաշարին մէջ խաղացած Ֆիլիքս Տօքինզի դերին համար Կավարիս 2014-ին շահեցաւ Canadian Screen Award մրցանակը՝ իբր Լաւագոյն Աջակցող Դերասան, ինչպէս նաեւ Constellation Award մրցանակը՝ դրուագի մը մէջ լաւագոյն դերակատարումի համար։ Օգոստոս 18, 2014-ին «EWwy Award» մրցանակաբաշխութեան ատեն Կավարիս ճանչցուեցաւ Լաւագոյն Աջակցող Դերասան՝ տրամաթիք դրուագաշարի մէջ։

2016-ին Կավարիս աջակցող դերով հանդէս եկավ Կաս Վան Սէնթի (Gus Van Sant) «Ծառերու Ծովը» (Sea of Trees) ֆիլմին մէջ, ուր իր խաղընկերները եղան Մէթիու ՄըքՔօնահի (Matthew McConaughey) եւ Քէն Ուաթանապէ (Ken Watanabe):

 Մամուլի մէջ 

Անգլիական շեշտը, որ Կավարիս կը գործածէ Ֆիլիքս Տօքինզի դերին համար, այնչափ բնական կը թուի, որ Entertainment Weekly հանդէսին լրագրող Տալթօն Ռոսս (Dalton Ross), գիտնալով իսկ որ Կավարիս բրիտանացի չէ, «ամբողջապէս վստահ չէ թէ ատիկա իր (Կավարիսի) բնական շեշտը չէ, այլ՝ կեղծուած»։ Կավարիս կը պատմէ Ռոսսին, որ իր խաղընկերներ Միխիլ Հէօյսման (Michiel Huisman), Ճէրօմ Ֆլինն (Jerome Flynn) եւ Մարիա Տօյլ Քէննետի (Maria Doyle Kennedy) կը կարծէին թէ ինք անգլիացի է․

 Անձնական կեանք 

Կավարիս բաց միասեռական է․ 2012-ի Սեպտեմբերէն կը հանդիպի դերասան Տէվըն Կրայի (Devon Graye) հետ:

 Ֆիլմացանկ 

 Շարժանկար 
 Թուական  Անուանում  Բնագրային անուանում  Կերպար 2008  45 Պտոյտ Վայրկեանի Ընթացքին  45 R.P.M.  Parry Tender 2013  Չաքիին Անէծքը  Curse of Chucky  U.S. Ex Delivery Guy 2015  Ծառերու Ծովը  Sea of Trees  Eric

 Հեռատեսիլ 
 Թուական  Անուանում  Բնագրային անուանում  Կերպար 2008  ---  G2G: Got to Go!  Barry 2009  Տէկրասսի․ Յաջորդ Սերունդը  Degrassi: The Next Generation  Nathan 2010  Անբնական Պատմութիւն  Unnatural History  Jasper Bartlett / գլխաւոր դեր 2013-17  Սեւ Որբը  Orphan Black  Felix Dawkins / գլխաւոր դեր 2013  Կոտրած  Cracked  Grant Mackenzie

 Ծանօթագրութիւններ 

Ստորոգութիւն:1989 ծնունդներ
Ստորոգութիւն:25 Սեպտեմբերի ծնունդներ
Ստորոգութիւն:Օնթարիօ ծնունդներ
Ստորոգութիւն:Քանատացի դերասաններ